มีอาการปวดหัวแบบเจ็บๆมาประมาณ 1 สัปดาห์แล้วครับ ทานยาแก้ปวดไป ก็หายไปสักประมาณ 2 ชั่วโมง แล้วก็กลับมาปวดอีก และตอนจาม ก็ปวดสะเทือนไปถึงหัว ตอนก้มหยิบของก็สะเทือน อาการแบบนี้ คือเป็นอะไรครับ และต้องทำยังไงครับ
สวัสดีค่ะ อาการปวดหัวดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดหัวจากปลายเส้นประสาทอักเสบ อาจเป็นอาการปวดจี๊ดๆร้าวไปตามแนวเส้นประสาท-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์